ກອງທັບ ມາລີ ເຂົ້າຍຶດເອົາ ເມືອງ Konna ຄືນຈາກກະບົດ
ກອງທັບ​ມາລີ ກ່າວ​ວ່າ ຕົນ​ໄດ້​ເຂົ້າ​ “ຄວບ​ຄຸມທັງ​ໝົດ” ຂອງ​​ເມຶອງດັ່ງກ່າວ ຫລັງ​ຈາກ​ໄດ້​ມີ​ການ​ສູ້​ລົບ “ທີ່​ສ້າງ​ຄວາມ​ເສຍ​ຫາຍຢ່າງ​ໜັກ” ໃຫ້ພວກກະບົດ.
ກອງທັບມາລີກ່າວວ່າ ຕົນໄດ້ເຂົ້າຍຶດເອົາເມຶອງ Konna ໃນ ພາກກາງ ຂອງປະເທດນັ້ນ ຄືນແລ້ວ ໃນຂະນະທີ່ກຳລັງຂອງ ຝຣັ່ງ ແລະປະເທດ ຕ່າງໆຢູ່ໃນຂົງເຂດ ສືບຕໍ່ການຫຼັ່ງໄຫຼເຂົ້າ ໄປໃນປະເທດມາລີ ເພື່ອຕໍ່ສູ້ກັບການບຸກໂຈມຕີຂອງພວກ ກະບົດ ກອງທັບມາລີ ກ່າວວ່າ ຕົນໄດ້ເຂົ້າ “ຄວບຄຸມທັງໝົດ” ຂອງເມຶອງດັ່ງ ກ່າວ ຫລັງຈາກໄດ້ມີການສູ້ລົບ “ທີ່ສ້າງຄວາມເສຍຫາຍຢ່າງໜັກ” ໃຫ້ແກ່ພວກກະບົດອິສລາມ ຢູ່ທີ່ນັ້ນ ພວກຫົວຮຸນແຮງ ໄດ້ເຂົ້າຄວບຄຸມເມືອງ Konna ໃນອາທິດແລ້ວນີ້ ຊຶ່ງເຮັດໃຫ້ ຝຣັ່ງຕ້ອງໄດ້ເຂົ້າແຊກແຊງ ໃນອະດີດຫົວເມືອງຂື້ນຂອງຕົນ ກອງທັບມາລີ ລາຍງານກ່ອນໜ້ານີ້ ກ່ຽວກັບໄຊຊະນະທາງທະຫານ ທີ່ເມຶຶືອງ Konna ແຕ່ການກ່າວອ້າງທີ່ວານີ້ແມ່ນຍາກທີ່ຈະພິສູດໄດ້ຍ້ອນ ວ່າ ບັນດານັກຂ່າວບໍ່ສາມາດເຂົ້າໄປເຖິງເມຶອງນີ້ໄດ້ ການຕ້ານຢັນການບຸກໂຈມຕີ ເປັນເວລານຶ່ງອາທິດ ໂດຍທະຫານຝຣັ່ງ ແລະບັນດາປະເທດໃນຂົງເຂດອາຟຣິກາຕາເວັນຕົກ ປະກົດວ່າໄດ້ຢຸດການບຸກຄືບໜ້າໄປສູ່ພາກໃຕ້ຂອງພວກນັກລົບທີ່ເປັນເຄືອຂ່າຍກັບພວກກໍ່ການຮ້າຍ al-Qaida ແຕ່ໄດ້ມີການຕໍ່ສູ້ກັນໜັກ ກວ່າທີ່ໄດ້ຄາດຄະເນໄວ້ ການສູ້ລົບກັນຢ່າງໜັກ ລະຫວ່າງທະຫານຝຣັ່ງ ແລະພວກຫົວຮຸນແຮງ ມີລາຍງານໄດ້ເກີດຂຶ້ນ ໃນວັນພະຫັດວານນີ້ ຢູ່ທີ່ເມຶຶອງ Diabaly ຊຶ່ງພວກກະບົດໄດ້ເຂົ້າຍຶດເອົາ ໃນ ອາທິດແລ້ວນີ້ ບັນດາເຈົ້າໜ້າທີ່ຝຣັ່ງ ກ່າວວ່າ ເວລານີ້ຕົນມີທະຫານ 1,400 ຄົນຢູ່ໃນ Mali ແລ້ວ ທະຫານຝຣັ່ງຈໍານວນທັງໝົດ 2,500 ຄົນຄາດຄະເນວ່າ ຈະຖືກສົ່ງເຂົ້າມາຕື່ມອີກໃນບໍ່ເທົ່າໃດມື້ຂ້າງໜ້ານີ້ ຝຣັ່ງກ່າວວ່າ ເຂົາເຈົ້າຈະປະຈໍາການຢູ່ທີ່ນັ້ນຈົນກວ່າສະຖານະການຈະກັບຄືນເປັນປົກກະຕິ ໃນວັນພະຫັດວານນີ້ ສະຫະລັດ ຕົກລົງໃຫ້ການຊ່ວຍເຫລືອແກ່ຝຣັ່ງໃນການຂົນຍ້າຍທະຫານແລະອຸປະກອນໄປຍັງປະເທດມາລີ ເຖິງແມ່ນວ່າກະຊວງປ້ອງກັນ ປະເທດ ສະຫະລັດ ກ່າວວ່າ ຕົນບໍ່ມີແຜນທີ່ຈະສົ່ງ ທະຫານເຂົ້າໄປສູ້ລົບໃນບັນຫາຂັດແຍ້ງດັ່ງ ກ່າວກໍຕາມ